text: Syv tusind får ikke længere post
  08 juni 2012 kl. 14.09
  Mellem seks og syv tusinde husstande i Danmark får ikke længere leveret post. Det er husstande, der ikke har en reglementeret postkasse, sådan som den nye postlov kræver.
  For eksempel har en kommune som Vejen 80 hustande, der ikke har modtaget post i over en måned, skriver dagbladet JydskeVestkysten.
  Siden første januar har postkasserne skullet placeres op til offentlig vej eller i skel.
  Siden slutningen af april har posten taget brevene med tilbage, når postkassen ikke er opstillet korrekt. Brevene sendes tilbage til afsender.
  Hvis folk heller ikke modtager elektronisk post, kan det få konsekvenser for den enkelte. For eksempel kan de ikke få udbetalt sygedagpenge, hvis de ikke udfylder et tilsendt oplysningsskema.
  